alexandrainst/scandi-wiki huggingface dataset:
Reese’s Peanut Butter Cups

Reese’s Peanut Butter Cups er et amerikansk godteri bestående av sjokoladestykker fylt med peanøttsmør som produseres av Hershey Company. Produksjonen startet i 1928 og produktet finnes blant annet i smakene hvit sjokolade, lys sjokolade og mørk sjokolade.

Referanser 

Søtsaker
Sider uten gjennomgåtte oversettelser
Fremtid fremover

Fremtid fremover (thai: พรรคอนาคตใหม่, RTGS: Phak Anakhot Mai) var et politisk parti i Thailand, grunnlagt i mars 2018 av Thanathorn Juangroongruangkit og Piyabutr Saengkanokkul. Partiet var juntakritisk og populært blant førstegangsvelgere.  Fremtid fremover fikk mye positiv mediadekning, og en rekke minoriteter, som muslimer og LHBT-miljøer, fattet interesse for partiet.

Thanathorn var statsministerkandidat for partiet i valget i 2019. Partiet ble oppløst av grunnlovsdomstolen 21. februar 2020, noe som førte til studentdemonstrasjoner over hele landet.

Referanser 

Politiske partier etablert i 2018
Politiske partier i Thailand
2018 i Thailand
MusicBrainz

MusicBrainz er et prosjekt som jobber med å lage en musikkdatabase med åpne data som ligner på freedb-prosjektet. MusicBrainz ble grunnlagt som svar på begrensningene med CDDB, en database for programvare programmer for å finne informasjon om CD-er (compact disc) på Internett. MusicBrainz har utvidet målene sine for å kunne dekke mer enn bare en database for CD-metadata (dette inkluderer informasjon om produsenter, artister, låtskrivere, osv.), for å bli en strukturert, åpen og nettbasert database for musikk.

Referanser

Eksterne lenker 
 

Nettsteder
Databaser
Nicholas Sims-Williams

Nicholas Sims-Williams (født 11. april 1949 i Chatham i Kent) er en professor ved School of Oriental and African Studies (SOAS) ved University of London, hvor han er forskende professor innen iranske og sentralasiastiske studier ved Department of the Languages and Cultures of Near and Middle East. Sims-Williams spesialiserer seg i Sentral-Asias historie, spesielt studiet av sogdisk og baktrisk. Han er også medlem av rådet for Iranian Studies Journal.

Referanser

Personer fra Kent
Britiske orientalister
Iranister
Det estiske samlingspartiet

Det estiske samlingspartiet (estisk: Eesti Koonderakond) var et politisk parti i Estland. Det ble stiftet like etter Estlands uavhengighet fra Sovjetunionen i 1991, og bestod for en stor del av tidligere kommunister, såkalte reformkommunister, som hadde utgjort nomenklaturaen i byene i sovjettiden. Det estiske samlingspartiet var et sentrum–venstreparti som anså seg å følge den sosialliberale tradisjonen. Partiet fikk observatørstatus i Den liberale internasjonale i 1998.

Ved det første frie parlamentsvalget i 1992 stilte Det estiske samlingspartiet som en del av valgforbundet «Trygt hjem», som også favnet forløperne til Det estiske landsbygdsfolkets parti. De ble sittende i opposisjon til Mart Laars høyreregjering. Ved parlamentsvalget i 1995 stilte Samlingspartiet felleslister med Det estiske landsbygdsfolkets parti. På løfter om en mer moderat politikk oppnådde de en tredjedel av stemmene og ble den største partiblokken. Samlingspartiets ledere Tiit Vähi og Mart Siimann var statsministre ulike regjeringskoalisjoner fra 1995 og frem til 1999, da valgsamarbeidet gikk i oppløsning.

I 2000 brøt en del av partiet ut og slo seg sammen med Fremskrittspartiet til Partiet for det nye Estland (på estisk Erakond Uus Eesti), ledet av tidligere president i parlamentet Ülo Nugis. Utbryterne sluttet seg senere til Det estiske landsbygdsfolkets parti, som i mellomtiden hadde tatt navnet Den estiske folkeunionen. I 2002 ble Det estiske samlingspartiet formelt oppløst.

Ledere 
Jaak Tamm 1991–1992
Peeter Lorents 1992–1993
Riivo Sinijärv 1993
Tiit Vähi 1993–1997
Mart Siimann 1997–1999
Andrus Öövel 1999–2000
Märt Kubo 2000–2002

Referanser 

Politiske partier i Estland
Politiske partier etablert i 1991
Politiske partier nedlagt i 2002
1991 i Estland
2002 i Estland
Under (restaurant)

Under er en restaurant på Båly i Lindesnes kommune. Den er blitt kjent på grunn av bygningen, som delvis er under sjøoverflaten. Dette gjør den til Europas første undersjøiske restaurant. Bygningen er tegnet av Snøhetta. Kjøkkenet blir styrt av danske Nicolai Ellitsgaard. Restauranten åpnet 20. mars 2019 og hadde per mars 2019 fått inn over 7500 bordbestillinger.

Under ble tildelt utmerkelsen Betongtavlen for 2019. I 2020 fikk restauranten én stjerne i Michelinguiden, og de fikk en på nytt i 2021.

Det er to andre undersjøiske restauranter i verden, i Dubai og på Maldivene.

Priser
Under fikk mye oppmerksomhet i tiden før og etter åpningen. I 2019 fikk restauranten Betongtavlen, en pris for miljømessig, estetisk og teknisk fremragende bruk av betong. Bygget vant også "Wallpaper Design Award for Best New Restaurant". I januar 2020 fikk bygget DOGA hedersmerket for 2020.

Referanser

Eksterne lenker 

Restauranter i Norge
Byggverk i Lindesnes
Undersjøiske byggverk
Etableringer i 2019
Stefan Czmur

Stefan Czmur (født 1949 i Bolesławiec) er en polsk brigadegeneral og diplomat. Han var Polens ambassadør i Norge fra 2012 til 2016.

Czmur begynte i Forsvaret i 1968, i første omgang i sambandet, deretter i Luftforsvaret, ble uteksaminert fra Forsvarets høyskole i Warszawa i 1980, og fra Air War College i Maxwell AFB i USA (1999). I 2005 fullførte han postdiplom forsvarsstudier ved Forsvarets høyskole i Warszawa. Har doktorgrad i militærvitenskap (1984).

Han var universitetslektor ved Forsvarets Høyskole fra 1980. I årene 1986–1987 tjenestegjorde han ved 4. Jegerdivisjonsstab. Fra 1990 hadde han fag- og foreleserstilling ved Forsvarets høyskole i Warszawa. Fra 2000 hadde ledende stillinger i den polske Forsvarsstaben. Han har vært leder for Avdeling for militærstrategi, nestleder for Strategisk styre samt nestleder for Styret for planlegging og utvikling av Forsvaret, og i 2003 ble han leder for denne avdelingen. Han har vært medforfatter av utviklingsprogrammer for det polske Forsvaret i årene 2003–2010, rettet mot omstilling i forbindelse med Polens inntreden i NATO. Han ble forfremmet til brigadegeneral i 2005. I 2005 ble medlem av NATOs Hovedkvarter som nestleder for Den polske militærrepresentasjonen ved NATOs og EUs militærkomitéer. Han hadde bl.a. ansvar for planlegging av de polske militære enheters deltakelse i NATO-operasjoner. Han deltok i arbeid knyttet til reform av NATOs kommandosystem, utvikling av nye forsvarskapasiteter og samarbeid med NATO-partnere. Etter at Czmur kom tilbake til Polen i 2009, tiltrådte han stillingen som rådgiver for sjefen for den polske Generalstaben, general Franciszek Gągor. Etter å ha blitt pensjonert i militæret i januar 2010, har arbeidet i det polske Utenriksdepartementet. Han har vært ministerråd ved Avdeling for sikkerhetspolitikk. Hans arbeid var i hovedsak knyttet til EUs felles sikkerhets- og forsvarspolitikk og militærsikkerhet, herunder NATOs strategiske konsept. Han var medforfatter av polske forslag til utviklingen av EUs forsvarsevne.

13. juni 2012 ble Czmur utnevnt av Polens president til landets ambassadør i Norge og Island.

Han er gift med Grażyna Maria Czmur siden 1972 og har to barn.

Utmerkelser 

 Ordenen Polonia Restituta, ridderkors, 2002
 Den Kongelige Norske Fortjenstorden, storkors, 2016

Bøker 

 Stefan Czmur, El Alamein 1942, Warszawa: Wydawnictwo Bellona, 1997.
 Stefan Czmur, Waldemar Wójcik, Dowódcy lotnictwa i obrony powietrznej = Aviation and air defence commanders, Warszawa: Wydawnictwo Bellona, 1998.
 Stefan Czmur, Waldemar Wójcik, Generałowie w stalowych mundurach, Poznań: Redakcja Czasopism Wojsk Lotniczych i Obrony Powietrznej; Warszawa: Bellona, 2003.

Referanser 

Ambassadører til Norge
Den Kongelige Norske Fortjenstorden
Ordenen Polonia Restituta
Polske diplomater
Polske offiserer
60. strategiske missildivisjon

60. strategiske missildivisjon —  underlagt 27. strategiske rakettarmé i De strategiske rakettstyrkene, ligger i Svetlyj i kommunen Tatisjtsjevo i Saratov oblast.

Divisjonen har 10 strategiske missilregiment med 100 missiler i silo, 60 av typen SS-27 SILO, og 40 av typen SS-19 spredte rundt landsbyene Tatisjtsjevo, Atkarsk og Petrovsk.

Litteratur 

 Военный энциклопедический словарь ракетных войск стратегического назначения  Министерство обороны РФ.; Гл.ред.: И. Д. Сергеев, В. Н. Яковлев, Н. Е. Соловцов. — М.: Большая Российская энциклопедия, 1999. — 632 с. — 8500 экз.

Kilder 
 Denne artikkelen bygger på «60-я Таманская ракетная дивизия» fra ,  den 6. februar 2017.
 

Russlands forsvar
Strategiske missildivisjoner i Russland
Emerson Royal

Emerson Aparecida Leite de Souza Junior (født 14. januar 1999) er en brasiliansk fotballspiller som spiller for den engelske klubben Tottenham Hotspur FC.

Referanser

Eksterne lenker 
 

Brasilianske fotballspillere
Fotballspillere for Associação Atlética Ponte Preta
Fotballspillere for Clube Atlético Mineiro
Fotballspillere for Real Betis Balompié
Fotballspillere for FC Barcelona
Fotballspillere for Tottenham Hotspur FC
Fødsler i 1999
Nils Heilemann

Nils Heilemann (født 1944, død 18. januar 2016) var en norsk jurist og forretningsmann.

Han begynte å jobbe på Oljekontoret i Industridepartementet i 1972, og var med på å etablere det juridiske rammeverket for norsk sokkel.

Han var leder for Det Nordenfjeldske Dampskibsselskab før han i 1982 ble administrerende direktør for Det norske oljeselskap. I 1983 fikk DNO sin første konsesjon på norsk sokkel, og hadde også sitt beste år siden selskapet ble startet i 1971. I 1986 hadde selskapet et underskudd på 287 millioner kroner.

I 1988 kjøpte finansmannen Torstein Hagen seg opp i DNO. Heilemann og Hagen fikk etterhvert et anstrengt forhold, og i mai 1990 sluttet Heilemann i DNO.

Noen uker etter ble han utnevnt til rådgiver i Olje- og energidepartementet.

Fra 1996 til 2003 var han generalsekretær og viseadministrerende direktør i Oljeindustriens landsforening.

Han satt i styret i Lime Petroleum Norway fra 2012.

Referanser

Eksterne lenker
 Nils Heilemann hos Forvaltningsdatabasen

Norske forretningsfolk
Norsk fagskole for lokomotivførere

Norsk fagskole for lokomotivførere, eller Lokførerskolen, er en offentlig statlig godkjent fagskole som utdanner lokomotivførere til hele landet. Fagskolen er en del av Jernbanedirektoratet.  

Utdannelsen tar ett år og gir 60 studiepoeng. Etter bestått utdanning kan lokførerkandidaten søke stillingen som lokomotivførere i alle togselskaper over hele landet, både persontog, godstrafikk og framføring av arbeidsmaskiner. Kandidaten må gjennom spesialisert opplæring hos togselskapet før han eller hun blir satt i trafikk.  

Lokførerskolen er samlokalisert med Norsk jernbaneskole, og ligger i Jernkroken på Grorud i Oslo. Undervisningen gjennomføres i skolens lokaler. Det gis opplæring i lokomotivets krefter, togets tyngde, bremsekraft og trafikkregler. På skolens område finnes et fullt motorvognsett, godsvogner, fullskala simulatorer, ERTMS-simulatorer, VR-øvingsanlegg, modelljernbane og andre anlegg. Undervisningen er praktisk-teoretisk, og i løpet av utdanningsforløpet øvelseskjører studentene 18 uker sammen med en erfaren lokomotivfører. Praktisk skifteopplæring gjennomføres på jernbanestasjoner i Østlandsområdet.

Offentlig godkjenning 
Lokførerutdanningen er godkjent av NOKUT (Nasjonalt organ for kvalitet i utdanningen) i henhold til Lov om høyere yrkesfaglig utdanning (Lov 2018-06-08-28). Studieplanen bygger på Forskrift om sertifisering av førere av trekkraftkjøretøy på det nasjonale jernbanenettet (førerforskriften) (FOR-2009-11-27-1414) og Nasjonal standard for utdanning for sertifisering av trekkraftkjøretøy på det nasjonale jernbanenettet, fastsatt av Jernbanedirektoratet. Utdanningen består av emnene førerbevis, kjøretøy, infrastruktur og praksis. Kandidatene skal ha god kunnskap, ferdighet og kompetanse om jernbanens høye prioritering av trafikksikkerheten, og lokomotivførerfagets særlige ansvar. Sikkerhet er grunnleggende knyttet til førerens kompetanse og dyktighet.

Eksterne lenker 
 Lokførerskolen

Fagskoler
Skoler i Oslo
Marie Melgård

Marie Melgård (født 1986 i Oslo) er en norsk journalist og forfatter. Fra 2020 er hun politisk reporter i Dagens Næringsliv. Fra 2017 til 2019 var hun i VG der hun i hovedsak jobbet med kritisk og avslørende journalistikk fra norsk rikspolitikk og om norske toppolitikere. Fra 2020 er hun også nestleder i Stortingets presselosje.

16. april 2021 vant Melgård SKUP-prisen 2021 for Dagens Næringslivs avsløringer av Equinors pengebruk i USA sammen med kollegaene Morten Ånestad, Lars Backe Madsen og Terje Erikstad. 

Sammen med VG-kollega Lars Joakim Skarvøy ga Melgård i 2018 ut «Arbeiderpartiet: Alle skal ned» på Kagge Forlag. Boken omhandler det indre livet i Ap fra valget av ny partiledelse i 2015 og frem til 2018, en periode Norges største parti slet med dårlige meningsmålinger, interne konflikter og me too-varsler mot nestleder Trond Giske.

Biografi 
Før hun ble journalist deltok Melgård i 2003 i etableringen av et lokallag av Rød Ungdom, på hjemstedet Eidsvoll, men var aldri selv betalende medlem av organisasjonen. 

Melgård er utdannet journalist fra Oslomet, og har siden vært ansatt som journalist i Dagbladet, Aftenposten og Dagsavisen, og har erfaring fra NRK, CNN og Eidsvoll Blad.

I 2013 ble Melgård, sammen med Kjetil Magne Sørenes, Tore Bergsaker, Bjørn S. Kristiansen, Veslemøy Lode og Martine Aurdal i Dagbladet tildelt SKUP-diplom for den journalistiske jobbingen med avsløringene rundt den såkalte «Selvforsvarssaken», en sak som endte med at SVs Audun Lysbakken gikk av som statsråd.

27. mars 2019 publiserte VG en omfattende evalueringsrapport av avisens dekning av den såkalte Sofie-saken, en omstridt sak med utgangspunkt i en seks sekunder lang video som viste tidligere Arbeiderparti-nestleder Trond Giske danse med en 27 år gammel kvinne ved navn Sofie, på utestedet Bar Vulkan i Oslo. Marie Melgård ble etter dette omplassert til å dekke norsk utenrikspolitikk.

Fra 2020 er Melgård ansatt i DN.

Melgård er samboer med Aftenposten-journalist Kjetil Magne Sørenes.

Bibliografi 
 Arbeiderpartiet: Alle skal ned, med Lars Joakim Skarvøy, Kagge forlag (2018), ISBN 9788248922360

Referanser 

Norske journalister
Journalister i VG
Journalister i Dagbladet
Journalister i Aftenposten
Journalister i Dagsavisen eller forløpere
Norske forfattere
Journalister i Dagens Næringsliv eller forløpere
Personer fra Eidsvoll kommune
Anna Berentine Anthoni

Anna Berentine Anthoni (født 18. mai 1884, død 4. mars 1951) var fagforeningsaktivist og politiker for Arbeiderpartiet.

Hun var født i Bergen, og hadde sin første jobb på en gardinfabrikk i perioden 1901 til 1905.

Frelsesarmeen
Fra 1906 til 1916 var hun offiser i Frelsesarmeen. Hun var stasjonert i alt 14 steder på disse årene. I 1912 fikk hun ansvaret for å starte Frelsesarmeens menighet på Koppang. I 1916 trakk hun seg fra Frelsesarmeens tjeneste. Da var hun stasjonert i Sarpsborg.

Fagforeningsarbeid
I 1916 flyttet hun til Horten, der hun drev en forretning i et par år. I perioden 1919-1925 ledet hun et aldershjem i Horten. Hun returnerte til Bergen og arbeidet to år i tekstilindustrien før hun ble med i Norsk Tekstilarbeiderforbund for fullt. Her var hun ansatt som "agitator".  Fagforbundet ble en del av Bekledningsarbeiderforbundet i 1969 og Fellesforbundet i 1988.
I 1937 gikk hun over i renholdsbransjen, og stiftet samme år Bergen Vakt- og Renholdsbetjenters Forening hjemme på sitt eget kjøkken.

Politikk
Hun satt i Bergen formannskap fra 1934 til 1951. Hun var også en vararepresentant til Stortinget, som representant fra valgkretsen Bergen, i periodene 1937-1945 og 1950-1953. I 1950 ble hun stortingsrepresentant da Nils Langhelle ble samferdselsminister i Einar Gerhardsens andre regjering. Hun hadde denne stillingen til sin død i 4. mars 1951.

Referanser

Eksterne lenker 
 

Norske fagforeningspersoner
Stortingsrepresentanter fra Ap
Yuka Abe

Yuka Abe (født 9. oktober 1992 i Abira) er en japansk skøyteløper.

Personlige rekorder 
Oppdatert pr 29. mars 2019.

Sammenlagt i Verdenscupen 
Oppdatert etter sesongen 2018/19.

Referanser

Eksterne lenker 
 
  Yuka Abe på Jakub Majerski's speedskating database
  Yuka Abe på SpeedSkatingResults.com
  Yuka Abe på www.isu.html.infostradasports.com
  Yuka Abe på SkatingJapan.or.jp
  Yuka Abe på www.eurosport.co.uk
 
  Bilder av Yuka Abe på SpeedSkatingPhotos.info/DesgPhoto.com

Japanske skøyteløpere
Artikler i skøytesportprosjektet
RS-26

RS-26 Rubezh er et interkontinentalt missil som skal utskytes fra kjøretøy, og er den siste modifiseringen av SS-29 Yars i år 2016. Missilet er utstyrt med fire (4) stridshoder MIRV som har bedre forsvar mot eventuelle moderne mottiltak (Anti-missile defense (AMD)), og har hver en sprengkraft på 150-300 kilotonn. RS-26 er lettere enn SS-29 med sine 80 tonn og har en løfterakett med fast brensel i tre trinn. Praktisk rekkevidde er 2000-6000 km, med maksimum 11000 km.

Referanser 

Ballistiske missiler
62. strategiske missildivisjon

62. strategiske missildivisjon er en divisjon under 33. strategiske rakettarmé, i de russiske strategiske rakettstyrkene. De har base i Solnetsjnyj nær Uzjur i Krasnojarsk kraj.

Divisjonen ble satt opp 25. juli 1964 med oberst Vasilij Trofimovitsj Kuts som sjef.

Våpen 
Divisjonen er bestykket med den tunge R-36 i silo, men ifølge russisk wikipedia er planen å skifte til RS-28 Sarmat fra 2021.

Kilder 
 Denne artikkelen bygger på «62nd Rocket Division» fra ,  den 16. februar 2017. 
  oppgav disse kildene: 
 Конарев, А.Л. (1999), Омская стратегическая 1959—1999 годы, Omsk: Омская типография   |страниц=  ()
 

Strategiske missildivisjoner i Russland
NM i langrenn 2019

Norgesmesterskapet i langrenn 2019 er en del av Norgesmesterskapet på ski 2019.

Første del ble arrangert fra 31. januar til 3. februar 2019 på Grova Skisenter på Meråker.

Øvelser - del 1:

Herrer: 15 km klassisk, sprint fri teknikk, 30 km skiatlon og 3 x 10 km stafett.

Damer: 1o km klassisk, sprint fri teknikk, 15 km skiatlon og 3 x 5 km stafett.

Del 2 av mesterskapet ble arrangert på Lyngna Skisenter på Hadeland.

Øvelser - del 2:

Herrer: Lagsprint klassisk, 10 km fri teknikk og 50 km klassisk.

Damer: Lagsprint klassisk, 5 km fristil og 30 km klassisk.

Medaljevinnere

Menn

Kvinner

Resultater

Menn

15 km klassisk, intervallstart

Sprint fri teknikk, 1,5 km

30 km Skiathlon, fellesstart

10 km fristil, intervallstart 

Langrenn
Langrenn i 2019
Eirik Mosveen

Eirik Wiggen Mosveen (født 4. august 1967) er en norsk politisk journalist. Fra 2020 er han politisk redaktør i Avisa Oslo. Han arbeidet i VG fra 1995 til 2010, som politisk reporter, korrespondent i USA, kommentator og nyhetsleder for politisk redaksjon. Han har røtter på Eidsvold og er bosatt i Oslo.

Biografi 
Fra 1992 var Mosveen redaktør for musikktidsskriftet Beat, da Se og Hør Forlaget hadde kjøpt det og satset på å lage et bredere anlagt musikkblad. i 1994 var han også engasjert i striden for å få Norge inn i EU, og var medlem av Ja-aksjonens råd.

Han satt som varamedlem i Kringkastingsrådet i to perioder, i 1994 og 1995.

I VG var Mosveen sentral i en rekke av de større politiske sakene og avsløringene avisen har brakt: Den såkalte Valla-saken endte med at LOs leder Gerd Liv Valla måtte gå. Andre sentrale politiske aktører som har vært utsatt for Mosveens kritiske journalistikk er Victor Norman, Åslaug Haga, Manuela Ramin-Osmundsen og Trond Giske.

I 2020 ble Mosveen politisk redaktør i Avisa Oslo.

Mosveen er gift med journalist Ingvild Jensen i TV 2s nyhetsavdeling, og er nær venn og mangeårig nabo av Dagbladet-kommentator Marie Simonsen etter at de kjøpte boligeiendom  på Kampen i Oslo sammen.

Referanser

Eksterne lenker  
 

Norske redaktører
Norske journalister
Journalister i VG
Lisa Henni

Lisa Henni (født 19. september 1982) er en svensk skuespiller. Hun er utdannet i London ved Mountview Academy of Theatre Arts. I 2010 debuterte hun i den kritikerroste svenske filmen Snabba Cash, hvor hun spilte den kvinnelige hovedrollen Sophie.

I 2017 spilte hun rollen som politietterforskeren Sophie Borg i Sveriges Televisions komediedramaserie Fallet.

Film

Fjernsyn

Referanser

Eksterne lenker 
 

Svenske skuespillere
Norgesmesterskapet i orientering 1964

Norgesmesterskapet i orientering 1964 bestod av flere arrangementer som i 1964 kåret norgesmestere i orientering.

Hovedmesterskapet ble arrangert i Trondheim 20. september. Kongepokalene ble vunnet av Bjørg Knudsen og Stig Berge.



Kvinner

Individuelt 

Dato: 20. september
Sted: Trondheim
Arrangør: SK Wing
Lengde: 7.0 km

Stafett 

Dato: 21. juni
Sted: Asker
Arrangør: Asker SK

Menn

Individuelt 

Dato: 20. september
Sted: Trondheim
Arrangør: SK Wing
Lengde: 14 km

Stafett 

Dato: 21. juni
Sted: Asker
Arrangør: Asker SK

Kilder 
 Knut Berglia (1987): Orienteringsidretten i Norge gjennom 90 år, s. 304-324.
 Einar Munthe-Kaas (red.) Sportsboken 1964, s. 248-49. Norsk Kunstforlag.

1964
Orientering
Sportsarrangementer i Trøndelag
Sportsarrangementer i Akershus
Sport i Trondheim
Sport i Asker
Erin Hunter

Erin Hunter er et kollektivpseudonym som blir brukt av forfatterne Victoria Holmes, Kate Cary, Cherith Baldry, Gillian Philip, Inbali Iserles, Tui T. Sutherland og Rosie Best når de skriver ungdomslitteratur. Blant verkene er serien Kattekrigerne, De Modiges Rike og Survivers.

Referanser 

Britiske barnebokforfattere
Pseudonymer
Nene Sakai

Nene Sakai (født 2. desember 1995 i Obihiro) er en japansk skøyteløper.

Personlige rekorder 
Oppdatert pr 30. mars 2019.

Meritter

Internasjonale mesterskap 
Enkeltdistanse-VM på skøyter deltatt i ett mesterskap ved en konkurranse.
 Inzell 2019 på  m.
 Beste resultat: 10.-plass på  m i Inzell 2019.

Junior-VM på skøyter deltatt i to VM ved 12 konkurranser.
 Bjugn 2014 i sammenlagt og på  m,  m,  m og i lagtempo og i Warszawa 2015 i sammenlagt og på 500 m,  m,  m,  m, fellesstart og i lagtempo.
 Beste resultat: Bronsemedalje og 3.-plass på lagtempo både i Bjugn 2014 og i Warszawa 2015 og individuelt en 8.-plass på  m i Bjugn 2014 og en 11.-plass i sammenlagtkonkurransen også i Bjugn 2014.

Sammenlagt i Verdenscupen 
Oppdatert etter sesongen 2018/19.

Referanser

Eksterne lenker 
 
  Nene Sakai på Jakub Majerski's speedskating database
  Nene Sakai på SpeedSkatingResults.com
  Nene Sakai på www.isu.html.infostradasports.com
 
  Nene Sakai på SkatingJapan.or.jp
  Nene Sakai på www.eurosport.co.uk
  Bilder av Nene Sakai på SpeedSkatingPhotos.info/DesgPhoto.com

Japanske skøyteløpere
Deltakere for Japan i enkeltdistanse-VM på skøyter
Artikler i skøytesportprosjektet
Norgesmesterskapet i orientering 1973

Norgesmesterskapet i orientering 1973 bestod av flere arrangementer som i 1973 kåret norgesmestere i orientering.

Hovedmesterskapet ble arrangert i Trondheim i perioden 7. til 9. september. Kongepokalene ble vunnet av Torid Kvaal og Åge Hadler.



Kvinner

Klassisk distanse 

Dato: 7. september
Sted: Trondheim
Arrangør: Politiets IL
Lengde: 7.2 km

Langdistanse 

Dato: 19. august
Sted: Dalsbygda
Arrangør: IL Nansen
Lengde: 11.7 km

Stafett 

Dato: 9. september
Sted: Trondheim
Arrangør: Byåsen IL

Menn

Klassisk distanse 

Dato: 7. september
Sted: Trondheim
Arrangør: Politiets IL
Lengde: 12 km

Langdistanse 

Dato: 19. august
Sted: Dalsbygda
Arrangør: IL Nansen
Lengde: 24 km

Stafett 

Dato: 9. september
Sted: Trondheim
Arrangør: Byåsen IL

Kilder 
 Knut Berglia (1987): Orienteringsidretten i Norge gjennom 90 år, s. 304-324.
 Einar Munthe-Kaas (red.) Sportsboken 1973, s. 206-08. Dreyer Bok. ISBN 82-7096-007-1.

1973
Orientering
Sportsarrangementer i Trøndelag
Sportsarrangementer i Hedmark
Sport i Trondheim
Sport i Os
ChemSpider

ChemSpider er en database over kjemikalier som er eid av Royal Society of Chemistry (RSC) i Storbritannia. Databasen inneholder informasjon om mer en 63 millioner forskjellige molekyler fra over 280 datakilder. Hver kjemikalie er gitt en unik identifikator som utgjør en del av en URL. For eksempel, Aceton er 175 og har URLen http://www.chemspider.com/Chemical-Structure.175.html

Databasen er åpen for bidrag fra brukere, men rettighetene til informasjonen er ikke frigitt, prosjektet kan således ikke ansees å ha en åpen data lisens.

Referanser

Se også 
 NIST
 PubChem
 DrugBank

Eksterne lenker 
 

Databaser